**STANOVY OBČIANSKEHO ZDRUŽENIA**

**Bike Village**

**I.**

**Základné ustanovenia**

1. Názov: **Bike Village**

2. Sídlo: Bukovinka 133, 97633 Ponická Huta - Poniky

3. Občianske združenie Bike Village (ďalej BV) je právnickou osobou, zriadenou na základe zákona č. 83/1990 Zbierky zákonov o združovaní občanov v znení neskorších predpisov. Je samostatným a dobrovoľným združením občanov pôsobiacich na území Slovenskej republiky.

4. BV môže vstupovať a vystupovať do vyšších alebo podobných združení v tuzemsku a zahraničí za účelom obhajovania, riešenia a presadzovania spoločných záujmov a potrieb.

5. BV je zriadený na dobu neurčitú.

**II.**

**Ciele Bike Village**

**1. Poslanie a hlavné aktivity BV sú:**

a) ochrana a podpora zdravia prostredníctvom cykloturistiky a iných, cielených telesných aktivít, zdravotná výchova so zameraním na pozitívny vplyv cyklistiky na zdravie, vzdelávanie so zameraním na osvojenie si zásad prvej pomoci

b) organizovanie športových podujatí a cyklistických aktivít súvisiacich s cyklistikou a turistikou pre všetky vekové kategórie, členov i širokú verejnosť

c) výchova detí a mládeže a rozvíjanie športových aktivít so zameraním na cyklistiku, výchova k dôslednému dodržiavaniu pravidiel cestnej premávky, výchova k ochrane prírody

d) vytváranie podmienok pre zdravý pohyb na bicykli – výstavba, údržba a značenie cyklochodníkov, osadzovanie informačných panelov a značiek, sprievodcovská činnosť

e) vykonávanie činností v oblasti cyklistiky a turistiky súvisiacich s pobytom v prírode a cestovnom ruchu

f) vykonávať nakladateľskú a vydavateľskú činnosť v oblasti cykloturistiky, turistiky, športu a ochrany prírody, zabezpečovanie a šírenie materiálov potrebných k činnosti (publikácie, katalógy, časopisy, mapy, prospekty a iné

g) organizovanie cykloturistických zájazdov a pobytov doma i v zahraničí

h) zastupovať záujmy členov

ch) vykonávať činnosti súvisiace so získavaním výhod napr. zliav pre členskú základňu

i) vedenie členov k ochrane prírody a starostlivosti o životné prostredie

j) organizovanie výcvikových a kvalifikačných kurzov súvisiacich s predmetom činnosti

k)podpora, zriadenie a prevádzkovanie ubytovacích zariadení pre cyklistov v rámci platnej legislativy

**2**. **BV**  **zabezpečuje plnenie svojho poslania:**

a) prostredníctvom organizačných zložiek združenia, svojich členov a priaznivcov

b) spoluprácou s mimovládnymi organizáciami, štátnymi, súkromnými a ďalšími inštitúciami v tuzemsku aj zahraničí

c) zabezpečovaním vzdelávania a profesionalizácie vlastných pracovníkov v kurzoch, seminároch s využívaním kvalifikovaných pracovníkov z organizácií podobného zamerania

d) vytváraním siete poskytovateľov služieb pre verejnosť súvisiacich s pohybom v prírode

e) budovaním, značením a udržiavaním cyklotrás, cyklochodníkov, chodníkov

f) plánovaním a poskytovaním programov zameraných na zdravý pohyb v prírode pre verejnosť

g) vydávaním informačných bulletinov, plagátov, pohľadníc a poskytovaním príspevkov do časopisov

h) zberom a distribúciou informácií a komunikáciou s občanmi v zmysle poslania organizácie

i) zakladaním obchodných spoločností a vstupovaním do ďalších obchodných spoločností s predmetom činnosti zodpovedajúcim základnému poslaniu BV

**III.**

**Členstvo v BV**

1.Členstvo v BV je dobrovoľné. Členstvo v BV vzniká na základe písomnej prihlášky a zaplatením registračného a členského poplatku. Uchádzač o členstvo v BV je zároveň povinný v prihláške o členstvo vyhlásiť, že súhlasí s týmito stanovami a cieľmi BV a zaplatiť registračný poplatok. O prijatí za člena BV rozhoduje výkonný výbor BV. Členstvo vzniká ku dňu udelenia súhlasu výkonného výboru BV a zaplatením registračného poplatku.

2.Registračný poplatok, je poplatok za registráciu každého člena ako člena BV, jeho výšku určí výkonný výbor osobitným predpisom.

3.Členský poplatok je udržiavací poplatok člena BV uhrádzaný raz ročne. Výšku členského poplatku ako aj termín úhrady členského poplatku určí výkonný výbor osobitným predpisom.

4.Členom BV môžu byť:

1. Fyzické osoby - občania
2. Fyzické osoby - podnikatelia, podnikajúci na základe živnostenského oprávnenia
3. Právnické osoby zapísané v obchodnom registri

5.Členstvo v BV zaniká:

1. písomným prehlásením člena o vystúpení z BV
2. vylúčením člena na základe rozhodnutia výkonného výboru BV
3. úmrtím člena, alebo jeho zánikom
4. zánikom BV
5. nezaplatením ročného členského poplatku a to napriek písomnej výzve a dodatočne poskytnutej lehote, nie kratšej ako 30 dní odo dňa doručenia výzvy

6.Člen BV má právo:

1. rozhodovať hlasovaním na VZ BV po dovŕšení 15 rokov
2. byť volený do orgánov BV v prípade, že dosiahol 18 rokov
3. byť informovaný o činnostiach, zámeroch a podujatiach organizovaných BV
4. byť informovaný o hospodárení BV
5. zúčastňovať sa na všetkých športových, spoločenských a kultúrnych aktivitách organizovaných BV
6. podávať návrhy na zlepšenie činnosti BV

7.Člen BV je povinný:

1. dodržiavať tieto stanovy BV
2. dodržiavať vnútorné predpisy BV vydané výkonným výborom BV
3. plniť a dodržiavať uznesenia orgánov BV
4. konať v súlade s cieľmi BV, šíriť dobré meno BV a konať v záujme BV
5. zdržať sa všetkého, čím by poškodzoval dobré meno a povesť BV
6. platiť členské príspevky v stanovenej výške riadne a včas
7. vykonávať zverené úlohy
8. aktívne sa zúčastňovať na činnosti BV a zasadnutí orgánov združenia, ktorých je členom
9. rešpektovať schválené rozhodnutia orgánov BV
10. chrániť majetok BV
11. zachovávať mlčanlivosť o dôverných informáciách a skutočnostiach, ktorých prezradenie tretím osobám by mohlo spôsobiť BV škodu
12. každý člen BV musí mať uzatvorené príslušné zdravotné, resp. úrazové poistenie

8. Zakladajúci členovia Ing. Josef Machala nar. 03.04.1963, Mgr. René Kliment nar. 02.06.1971, Ľubomír Šesták nar.28.01.1968, Ing. Janka Machalová nar.04.08.1964 sa stávajú členmi BP s právami stálych členov a so zvláštnymi právami:

 a) o vylúčení zakladajúceho člena môže rozhodnúť výlučne výkonný výbor na základe súhlasného návrhu všetkých ostatných zakladajúcich členov, inak ich členstvo môže zaniknúť len dobrovoľným vzdaním sa členstva alebo úmrtím zakladajúceho člena.

 b) zakladajúci členovia majú právo veta pri rozhodovaní VZ za predpokladu, že sa za vetovanie vyslovia aspoň dvaja zakladajúci členovia. V prípade dvojnásobného vetovania rovnakého rozhodnutia VZ, nie je možné rovnaký návrh prerokovať opätovne.

9. Členskú základňu BV tvoria riadni členovia a čestní členovia. Čestným členom sa môže stať osoba, ktorá sa významným dielom zaslúžila o založenie BV, realizáciu cieľov a poslania BV. O čestnom členstve rozhoduje Výkonný výbor BV. Čestní členovia na rozdiel od riadnych členov BV platia registračný poplatok, vrátane ročného členského poplatku dobrovoľne.

**IV.**

**Organizácia BV**

**Orgánmi BV sú:**

A. Valné zhromaždenie /VZ/

B. Výkonný výbor /VV/

C. Dozorná rada /DR/

**Valné zhromaždenie**

1. VZ je najvyšším orgánom BV, tvoria ju všetci členovia BV.
2. VZ sa bude schádzať jedenkrát ročne.
3. VZ zvoláva Výkonný výbor, prípadne člen Výkonného výboru, oznámením (listom, mailom, prípadne inými komunikačnými prostriedkami) všetkým členom BV minimálne 30 dní pred jej uskutočnením.
4. Do výlučnej pôsobnosti VZ patrí:
5. schvaľovanie stanov a ich zmien,
6. voľba, odvolanie a odmeňovanie členov Výkonného výboru,
7. voľba, odvolanie a odmeňovanie členov Dozornej rady,
8. schvaľovanie rozpočtu a účtovnej závierky BV,
9. prijímanie ročnej správy o činnosti BV, rozpočtu a správy o hospodárení BV,
10. rozhodovanie o dobrovoľnom rozpustení BV, alebo o zlúčení s iným občianskym združením.
11. Zasadnutie Valného zhromaždenia BV je neverejné a môžu sa na ňom zúčastniť len členovia BV. VZ je oprávnený sa zúčastniť len ten člen BV, ktorý má uhradený ročný členský poplatok, pokiaľ sa nejedná o čestného člena BV.
12. Prezentáciu prítomných zabezpečuje predseda Výkonného výboru, prípadne iný ním poverený člen Výkonného výboru.
13. VZ otvára Predseda Výkonného výboru, ktorý ju zvolal, prípadne iný člen Výkonného výboru alebo Výkonným výborom poverená osoba. Na VZ sa hlasuje na výzvu Predsedu Výkonného výboru, prípadne ním povereným členom.
14. O veciach, ktoré neboli uvedené v pozvánke o konaní VZ, možno rozhodnúť len v prípade, ak je prítomná minimálne 2/3 väčšina všetkých členov BV, ktorí jednomyseľne súhlasili s prerokovaním takýchto vecí.
15. VZ je uznášaniaschopné za prítomnosti nadpolovičného počtu všetkých členov BV. VZ rozhoduje prostou väčšinou hlasov prítomných členov. Každý člen BV má jeden hlas. O schválení zmien stanov, rozhodovaní o dobrovoľnom rozpustení BV, o odvolaní predsedu členov výkonného výboru a členov dozornej rady rozhoduje VZ aspoň ¾ všetkých členov BV.
16. O zasadnutí VZ sa vyhotovuje zápisnica, ktorá musí byť podpísaná Predsedom Výkonného výboru, prípadne ním povereným členom (ktorý otvára VZ) a Zapisovateľom, ktorý bude zvolený VZ po jej otvorení.
17. V prípade potreby sa môže konať Mimoriadne VZ, ak o to požiada aspoň 1/3 všetkých členov BV. Návrh na zvolanie Mimoriadneho VZ predkladajú členovia BV písomne Výkonnému výboru. Výkonný výbor je povinný zvolať Mimoriadne VZ do 30 dní odo dňa doručenia žiadosti o zvolanie Mimoriadneho VZ. Na rozhodovanie na Mimoriadnom VZ sa použijú ustanovenia o rozhodovaní VZ v predchádzajúcich bodoch tohto článku

**Výkonný výbor**

1. Výkonný výbor je riadiacim a výkonným orgánom BV. Riadi činnosť BV a jedná jeho menom.
2. Výkonný výbor rozhoduje o všetkých záležitostiach BV, pokiaľ nie sú stanovami vyhradené do pôsobnosti VZ alebo dozornej rade.
3. Výkonný výbor je zložený z troch členov BV. Dvoch členov Výkonného výboru dosadia zo svojich radov zakladajúci členovia. Zvyšného člena Výkonného výboru volí a odvoláva VZ. Funkčné obdobie členov Výkonného výboru je 3 roky, ktoré končí až voľbou nových členov Výkonného výboru.
4. Člen Výkonného výboru je povinný vykonávať svoju pôsobnosť s náležitou starostlivosťou, ktorá zahŕňa povinnosť vykonávať ju s odbornou starostlivosťou a v súlade so záujmami občianskeho združenia.
5. Výkonný výbor sa schádza podľa potreby, najmenej však jedenkrát za tri mesiace. Zasadnutia Výkonného výboru sú neverejné. Zasadnutia Výkonného výboru zvoláva a vedie Predseda výkonného výboru, prípadne podľa poverenia predsedu iný člen výkonného výboru.
6. Výkonný výbor si spomedzi svojich členov volí Predsedu, ktorý je zároveň Predsedom BV a štatutárnym zástupcom BV. Za výkonný výbor jedná navonok menom BV len predseda občianskeho združenia .
7. Predseda Výkonného výboru, koná v mene BV, rozhoduje o všetkých záležitostiach BV, ktoré nie sú vyhradené do pôsobnosti VZ alebo Dozornej rady, zastupuje BV voči tretím osobám, pred súdmi, orgánmi štátnej správy, orgánmi samosprávy, daňovými orgánmi, poisťovňami a inými orgánmi. Konať v mene BV a zaväzovať BV vo všetkých veciach je oprávnený výhradne Predseda výkonného výboru samostatne.
8. Výkonný výbor je uznášania schopný za prítomnosti nadpolovičnej väčšiny jeho členov. Rozhodnutia Výkonného výboru sa prijímajú konsenzom alebo uznesením. Rozhodnutie je prijaté, ak zaň hlasuje nadpolovičná väčšina prítomných členov Výkonného výboru. Každý člen výkonného výboru má jeden hlas. V prípade rovnosti hlasov rozhoduje hlas Predsedu výkonného výboru. Rozhodnutia Výkonného výboru sú pre všetkých členov BV záväzné.
9. Do pôsobnosti Výkonného výboru patrí:
10. plní uznesenia VZ a  úlohy súvisiace so zabezpečením činnosti BV,
11. riadi činnosť BV v období medzi zasadnutiami VZ,
12. volí z pomedzi členov Výkonného výboru Predsedu, ktorý zastupuje BV navonok,
13. rozhoduje o bežných veciach súvisiacich s prevádzkou BV,
14. zabezpečuje operatívnu spoluprácu s orgánmi štátnej správy, s orgánmi verejnej správy, so správnymi orgánmi, poisťovňami, bankami, fyzickými i právnickými osobami,
15. rozhoduje o prijatí nových členov BV,
16. rozhoduje o vylúčení členov BV,
17. rozhoduje o odmenách a disciplinárnych trestoch členov BV,
18. určuje výšku registračného poplatku a ročného členského poplatku,
19. obsahovo pripravuje rokovanie VZ a zároveň pripravuje ročnú správu o činnosti BV, návrh rozpočtu a správu o hospodárení BV, ktorú predkladá na schválenie VZ,
20. rozhoduje o všetkých záležitostiach BV, ktoré podľa stanov nespadajú do právomoci VZ,
21. vedie zoznam členov BV,
22. má právo udeľovať čestné členstvo,
23. informuje Dozornú radu o všetkých skutočnostiach, ktoré môžu podstatne ovplyvniť vývoj BV, jeho činnosť a stav majetku BV a to bezodkladne potom ako sa o nich dozvie, prípadne odkedy vzniknú,
24. v prípade potreby zvoláva Mimoriadne VZ,
25. menuje likvidátora,
26. plní ďalšie právomoci vyplývajú z postavenia výkonného orgánu BV,
27. vybavuje pohľadávky u členov, ktorí skončili členstvo v BV,
28. v prípade potreby vykonáva výklad stanov BV.
29. Výkonný výbor môže na zabezpečenie svojej činnosti zriaďovať sekretariát a pomocné orgány, v ktorých rozhoduje o personálnom obsadení, určuje pracovný pomer a výšku odmien. Členovia orgánov môžu byť odmeňovaní z prostriedkov BV.
30. Z rokovania Výkonného výboru sa vyhotovuje zápisnica, ktorá musí obsahovať zásadné skutočnosti z rokovania, vrátane výsledkov hlasovania a presného znenia všetkých prijatých ako aj neprijatých rozhodnutí. Zápisnicu zo zasadnutia Výkonného výboru podpisujú všetci členovia Výkonného výboru, ktorí sa na zasadnutí Výkonného výboru zúčastnili.

**Článok VII.**

**Dozorná rada**

1. Dozorná rada je nezávislým orgánom BV.
2. Členstvo v dozornej rade je nezlučiteľné s členstvom vo Výkonom výbore.
3. Dozorná rada má jedného člena. Volí a odvoláva ho VZ. Funkčné obdobie člena Dozornej rady je trojročné, ktoré končí až voľbou nového člena Dozornej rady.
4. Člen Dozornej rady má právo zúčastňovať sa zasadnutí Výkonného výboru s hlasom poradným.
5. Dozorná rada zodpovedá za svoju činnosť VZ.
6. Do pôsobnosti dozornej rady patrí:
7. dozerať nad dodržiavaním stanov BV, rozhodnutí orgánov BV a všeobecne záväzných právnych predpisov,
8. dbať na súlad medzi rozhodnutiami orgánov BV, stanovami a všeobecne záväznými predpismi,
9. kontroluje činnosť Výkonného orgánu a BV ako celku,
10. jedenkrát do roka predkladá VZ záverečnú správu o kontrole činnosti BV a jeho orgánov za predchádzajúce obdobie,
11. kontroluje hospodárenie s finančnými prostriedkami a iným majetkom BV.

**Článok VIII.**

**Odmeny a disciplinárne tresty**

1. BV má právo oceniť a odmeniť členov BV, členov orgánov BV ako aj iné osoby, ktoré nie sú členmi BV, ktoré sa významne zaslúžili o rozvoj BV a popularizáciu BV. Spôsob ocenenia určí Výkonný výbor.
2. BV má právo udeľovať disciplinárne tresty riadnym ako aj čestným členom BV, vrátane vylúčenia z radov členov BV, prípadne odňatí čestného členstva čestnému členovi BV. O disciplinárnych trestoch rozhoduje Výkonný výbor.

**Článok IX.**

**Hospodárenie združenia**

1. BV hospodári podľa rozpočtu s hnuteľným a nehnuteľným majetkom.
2. BV podľa legislatívnych pravidiel nadobúda finančné a materiálové prostriedky na zabezpečenie svojej činnosti prostredníctvom:
* dotácií,
* darov a dobrovoľných príspevkov od fyzických a právnických osôb,
* zbierok,
* grantov,
* registračných a členských poplatkov,
* výnosov z verejných zbierok,

- výnosov z organizovania kultúrnych, spoločenských alebo zo športových akcií v

 súlade s platným právnym poriadkom,

- príjmy z činností pri naplňovaní cieľov občianskeho združenia, príjmy z reklamy

 a vlastnej činnosti.

1. O nakladaní s finančnými a materiálovými prostriedkami BV rozhoduje Výkonný výbor.
2. BV vedie účtovníctvo v súlade s všeobecne záväznými právnymi predpismi.
3. Vyúčtovanie prostriedkov a finančnú agendu kontroluje Dozorná rada BV. Vyhodnotenie nakladania s finančnými prostriedkami je súčasťou záverečnej správy o činnosti BV, predkladanej Dozornou radou na VZ BV.
4. BV má právo zriadiť bankový účet. Dispozičné právo k účtu BV má Predseda Výkonného výboru a ďalší poverený člen Výkonného výboru.

**Článok X.**

**Založenie, vznik a zánik občianskeho združenia**

1. BV zakladá ustanovujúca Členská schôdza, ktorá volí orgány BV a schvaľuje stanovy.
2. BV vzniká schválením a registráciou stanov Ministerstvom vnútra Slovenskej republiky.
3. BV zaniká na základe uznesenia VZ, zlúčením s iným združením, alebo dobrovoľným rozpustením.
4. Pri zániku BV dobrovoľným rozpustením vykoná majetkovo-právne vyrovnanie likvidátor menovaný výkonným výborom. Výkonný výbor zároveň rozhoduje o použití likvidačného zostatku. Likvidátor oznámi zánik BV do 15 dní Ministerstvu vnútra Slovenskej republiky.

**Článok XI.**

**Záverečné ustanovenia**

1. Vzťahy neupravené týmito stanovami sa riadia príslušnými právnymi predpismi platnými v Slovenskej republike.
2. BV je právny subjekt.
3. Spory medzi členmi BV navzájom, medzi členmi a orgánmi BV a medzi funkcionármi BV sa riešia predovšetkým rokovaním za účasti predsedu Výkonného výboru. Ak nedôjde k zmiereniu o spore, rozhodne s konečnou platnosťou VZ.
4. Členovia BV neručia za záväzky BV voči tretím osobám a členovia orgánov BV neručia za výkon svojej funkcie členom BV.
5. Ak sa niektoré ustanovenie stanov stane neplatným v dôsledku zmeny právnych predpisov, nie je tým dotknutá platnosť ostatných ustanovení stanov
6. Združenie vzniká registráciou na Ministerstve vnútra SR, stanovy nadobúdajú účinnosť dňom registrácie

V Ponikách 19.03.2012

Za Bike Village

Ing. Josef Machala, zakladajúci člen Mgr. René Kliment, zakladajúci člen

Ľubomír Šesták, zakladajúci člen Ing. Janka Machalová, zakladajúci člen